VEGA præsenterer:  
**SAVEUS’ eksplosive liveshow rammer VEGA med nyt materiale***SAVEUS’ fans kan godt begynde at glæde sig til 2018, hvor Martin Hedegaards anmelderroste og medrivende liveband atter tager landet rundt. Torsdag d. 5. april vender SAVEUS stærkt tilbage for at omslutte publikum i Store VEGA med deres eksplosive liveshow og nyt materiale.*

Martin Hedegaard er i løbet af det seneste halvandet år braget ind på den danske musikscene med sit ambitiøse projekt, SAVEUS. Den musikalske rejse startede for alvor med den særdeles overbevisende liveoptræden til P3 Guld, hvor den tidligere X Factor vinder vendte tilbage til spotlyset med debutsinglen, ”Levitate Me”.

**Unikt musikalsk univers**  
Til dette års Northside Festival skabte Martin Hedegaard i silende regn en van(d)vittig medrivende koncertoplevelse for sine mange tilskuere, mens BT blandt flere medier kvitterede med fem stjerner og ordene: *”Martin Hedegaards talent rækker langt ud over landets grænser.”*

Den anmelderroste debut-ep *Will Somebody Save Us* var som et friskt pust på den danske musikscene. Martin Hedegaards stærke vokal, de pulserende beats og de galoperende klaverfigurer gør SAVEUS til noget helt særligt. Det anmelderroste livenavn udgiver ny musik i løbet af september.

**Fakta om koncerten**

SAVEUS (DK)

Torsdag d. 5. april 2018 kl. 20.00

Store VEGA, Enghavevej 40, 1674 København V

Billetpris 220 kr. + gebyr

Billetsalget er startet via vega.dk og Ticketmaster